19.5.2016

**Ajatella, Ladyt:**

Kevät on jo vaihtumassa kesäksi ja tuomentuoksuinen heleä helluntaikin on ohitettu muistellen Pakinkylän kummiklubin Auroran Mestaritallissa edeltävänä iltana eli 14.5.2016 vietettyä 10-vuotischarterjuhlaa.

Kauniista säästä saimme nauttia myös klubin kevätjuhlissa 7.5.2016 Pakin talolla. Erityisen mukavan illasta teki se, että klubiveljien lisäksi myös me Ladyt saimme tavanomaistakin enemmän tunnustusta ahkeroinnistamme: Hannele Soljander-Halme palkittiin  Melvin Jones -jäsenyydellä pitkäaikaisesta ja ansiokkaasta työstään mm konserttien hyväksi ja Marita Stenbackalle luovutettiin stipendi kiitoksena 30-vuotisista ansioistaan klubin jumpparyhmän vetäjänä. Sydämelliset onnittelut myös meiltä kaikilta Ladyiltä, Hannele ja Marita, ja lämpimät kiitokset hienosta työstänne! Kevätjuhlakuviin kannattaa käydä tutustumassa klubin nettisivuilla osoitteessa <http://www.verkkoviestin.fi/lionshkipakinkyla/>

Ennen keppijumpan kautta herkkupatojen ääreen kirmaamista, illan juhlahumua ja karaokelaulantaa me ladytkin keskityimme yhdessä pohtimaan kauden jäljellä olevia tapahtumia.

* Totesimme mm Äitienpäivätempauksen järjestelyiden olevan hyvällä mallilla aiemmin samaisena kevätjuhlapäivänä Piekkaloiden pihalla suoritettujen esivalmisteluiden ansioista. Äitienpäivätempaus-ladyvastaavan eli Marita Stenbackan johdolla kertasimme myös Äitienpäivätempauksen tulevat koitokset.
* Päätimme, että Omaishoitajien virkistäytymispäivän tuotekasseihin budjetoidusta 150 €:sta voidaan tarpeen vaatiessa joustaa. Tuotekassin sisällöksi ideoimme omaishoitajia ilahduttamaan mm pientä kuohuviinipulloa sekä kesäkukan taimea. Tuotekassivastuuhenkilönähän häärii Halmepuron Leena maaliskuisessa tapaamisessamme sovitun mukaisesti. Sauvakävelylle virkistäytymään omaishoitajien kanssa 2.6.2016 lähtevät mm Auliot, Mattilat ja Halmepurot, mutta mukaan mahtuu toki lisää Ladyja ja veljiä ulkoilu- ja juttukavereiksi.
* 31.5.2016 klo 17-20 vietettävään Itä-Pakila –päivään lähtee Etupellon leikkipuistoon popcornkoneen taakse Klubiveli Juha edustamaan näin Pakinkylän Lions-klubia. Toisena koneenkäyttäjänä häärii Äitienpäivätempauksessa popcornkonekokemusta hankkinut Klubiveli Larri.
* Rahastonhoitajamme Tuula Kivioja päivitti tietämyksemme Ladyjen taloudellisesta tilanteesta. Huolimatta kuluneen kauden monimuotoisista lahjoituksista tilillämme on edelleen varoja mahdollisesti ilmaantuviin ”katastrofiavun” tarpeisiin.

 757,41 Pankkitilin saldo 31.3.2016

./. 150,00 Tuotekassit omaishoitajien virkistäytymispäivään, summa noin

= 607,41 Kauden 2015-2016 arvioitu loppusaldo

./. 190,00 Pakilan Musiikkiopistolle 11.12.2015 sovitun mukaisesti, mutta

 siirtyy lahjoituksen saajan toiveiden mukaisesti syksyyn 2016

./. 100,00 Tupaantuliaislahjaksi (pannu ja kattila) partiolaisten

(Kaskipartio) majalle 11.12.2015 sovitun mukaisesti, mutta siirtyy majan valmistumisaikataulun johdosta myöhempään

\_\_\_\_\_\_\_\_ ajankohtaan

= 317,41

Klubin kevätjuhlatapaamisessa saimme kuulla myös todella ilahduttavan uutisen: Marita Stenbacka luotsaa meitä Ladyjä tulevana kautena 2016-2017 varsinaisen Leijonalauman johtajana aloittavan Ville Mäenpään pyynnöstä. Onnittelut, Marita, hienosta päätöksestä ottaa Villen haaste vastaan!

Onpa meitä säät suosineet tänä keväänä kaikissa tapahtumissamme, sillä Äitienpäivätempaustakin saimme viettää suorastaan kesäisissä tunnelmissa Pakilan yläasteen pihamaalla 8.5.2016. Vesi maistui ja aurinkorasvaa kului ainakin auringon puoleisissa pisteissä häärineille! Kiitokset minunkin puolestani kaikille Ladyille jälleen kerran hienosti hoidetusta tilaisuudesta! Pakinkylän nettisivuillahan on nähtävissä kattava kuvakertomus tapahtumasta. Tänä vuonna muistimme lahjoittaja- ym tahoja myös taitekiitoskortilla, joka on katsottavissa kaksiosaisena tämän viestin liitteenä nimillä ”Äitienpäivätempauksen kiitoskortti 1” ja ”Äitienpäivätempauksen kiitoskortti 2”. Viestin liitteenä on myös Pertsan Äitienpäivätempausta koskeva viesti ”Pertsan viesti 13.5.2016 Äitienpäivätempauksesta” sekä Pertsan laskelma tapahtumasta nimellä ”Äitienpäivä 2016 laskelma”.

Hädin tuskin maltoin kotiutua iltakävelyltä. Hämärtyvä, viilenevä ilma oli sakeana toinen toistaan huumaavampia kukkaistuoksuja. Muutama rastas kävi ihmettelemässä minua, myöhäistä kulkijaa, ja tuntui kuin musta- ja laulurastaiden Euroviisut olisivat olleet käynnissä jokaisessa kadun kulmassa. Olethan sinäkin muistanut nauttia tästä kauniista, vehreästä keväästä?

Suomen Lions-liiton 63. vuosikokousviikonloppua Turussa 27.5.2016 alkaen ja siellä uusien ja vanhojen Lions-tuttujen tapaamista innolla odottaen

Anne